Συζήτηση:Κορονοϊός

message: Αγαπητοί,
Νομίζω ότι πρέπει να αλλάξετε τον τίτλο του λήμματος από "Κοροναϊός" σε "Κορονοϊό".
Η τεκμηρίωση του καθ ύλην αρμόδιου καθηγητή γλωσσολογίας κ. Μπαμπινιώτη είναι σαφής:
https://www.athensvoice.gr/greece/617122_g-mpampiniotis-koronaios-i-koronoios-einai-sosto
Πέραν τούτου, παρατηρώ ότι οι περισσότεροι χρήστες πλέον προτιμούν τον τίτλο "Κορονοϊός"
https://trends.google.com/trends/explore?date=now%207-d&geo=GR&q=%CE%9A%CE%BF%CF%81%CE%BF%CE%BD%CE%B1%CF%8A%CF%8C%CF%82,%CE%9A%CE%BF%CF%81%CE%BF%CE%BD%CE%BF%CF%8A%CF%8C%CF%82
Εννοείται ότι στην ανάλυση του λήμματος πρέπει να παραμείνει η αναφορά και στην (λιγότερο σωστή, και πιο κακόηχη) μορφή "Κοροναϊός", για να είναι ανιχνεύσμιμη και από όσους αναζητούν πληροφορίες με βάση αυτό τον τίτλο.
Συγχαρητήρια για την εξαίρετη και επιμελή δουλειά.
Παναγιώτης Τσανάκας
Καθ. ΕΜΠ — ανυπόγραφο σχόλιο  10:35, 30 Ιανουαρίου 2020.
Γεια χαρά σε όλους,
Η τοποθέτηση του κ. Μπαμπινιώτη δεν είναι απλώς ανεπαρκής, μα εκβιάζει εντυπώσεις.
Θεωρώντας ορθό (λέει "προτιμότερο") τον όρο "κορωνοϊός" κατά τα "παιδότοπος", "ειρηνοποιός", "καρδιογράφημα", ήδη παραβαίνει την ανάγκη μεσολάβησης του "-ο-" στην περίπτωση που το δεύτερο συνθετικό αρχίζει από σύμφωνο, μιας και η λέξη "ιός" αρχίζει από φωνήεν. Αφού, λοιπόν, υπάρχει ανάγκη χρήσης φωνήεντος για λόγους προφύλαξης - όπως αναφέρει ο ίδιος - από την πιθανότητα σύγχυσης με τον εκ Κορώνης (sic!) καταγόμενο ("κορωνιός"), γιατί αυτό το φωνήεν να είναι το "-ο-" και όχι το "-α-" που άλλωστε υπάρχει στη λέξη "κορώνα". Γιατί η παράβαση του κ. Μπαμπινιώτη είναι περισσότερο αποδεκτή από την παράβαση "κορωναϊός" αντί για "κορωνιός"; Αντί ο κ. Μπαμπινιώτης να πει τόσο πολλά, θα ήταν καλύτερο να αναφερθεί σε λόγους ευφωνίας για τη χρήση "κορωνοϊός". Εκτός αν τρολάρει τους δημοσιογράφους, που μετά την τοποθέτησή του έχουν αρχίσει να χρησιμοποιούν τον όρο "κορωνοϊός" χατζηαβατικά υποτασσόμενοι στην αυθεντία του.
Σ.Τ.
Φιλόλογος — ανυπόγραφο σχόλιο  12:43, 30 Ιανουαρίου 2020‎.
Αγαπητοί, άσχετα με το τι λέει ο Μπαμπινιώτης και τι είναι σωστό, από ότι φαίνεται τα ιατρικά συγγράμματα τον καταγράφουν (για την ακρίβεια το γένος αυτών των ιών) ως κοροναϊό. Συμπεριλαμβανομένου του Εθνικού Οργανισμού Δημόσιας Υγείας, από την εποχή ακόμη του MERS και του SARS.  Η πολιτική της Βικιπαίδειας είναι ότι "καθ ύλην αρμόδιοι" για μια ορολογία είναι οι επιστήμονες του κλάδου που χρησιμοποιεί τον όρο (εδώ οι γιατροί και βιολόγοι). - geraki (συζήτηση) 13:07, 30 Ιανουαρίου 2020 (UTC)
G. Konstantinidis (2005), Elsevier's Dictionary of Medicine and Biology: in English, Greek, German, Italian and Latin, Elsevier.  -- geraki (συζήτηση) 15:20, 31 Ιανουαρίου 2020 (UTC)
Καλησπέρα, εγώ δεν καταλαβαίνω γιατί χρησιμοποιείται το όμικρον αντί για ωμέγα, εφόσον είναι σύνθετη λέξη (κορώνη + ιός). Ευχαριστώ.
https://en.wiktionary.org/wiki/corona#English
--Konstakal (συζήτηση) 16:43, 2 Φεβρουαρίου 2020 (UTC)
Γιατί το λεξικό Τριανταφυλλίδη αναγνωρίζει ότι η λέξη είναι η κορόνα με όμικρον . --C Messier 18:07, 2 Φεβρουαρίου 2020 (UTC)
replies: text: :Έτσι (με ο) γράφονται και πολλά λήμματα που αρχίζουν έχοντας ως πρώτο συνθετικό το κορόνα, π.χ. τα νομίσματα που ονομάζονται κορόνα, όπως Κορόνα Σουηδίας, Κορόνα Δανίας κτλ. Ενώ παρομοίως το Γκουγκλ βγάζει περίπου 13,5 εκατομμύρια αποτελέσματα με ο και 678.000 με ω. Οπότε σωστότερο κατά τη γνώμη μου είναι το "κοροναϊός" και οι μορφές του. NikosLikomitros (συζήτηση) 17:38, 3 Φεβρουαρίου 2020 (UTC)
Το ότι ανοίγει ένας αναγνώστης αυτό και άλλα σχετικά άρθρα και βλέπει τουλάχιστον 4 διαφορετικές ορθογραφίες, και συχνά άλλη ορθογραφία στον τίτλο, άλλη στο infobox και άλλη στην εισαγωγή, είναι τραγικό για μια εγκυκλοπαίδεια. Αν οι υπάρχουσες πολιτικές δεν είναι αρκετές για να λυθεί αυτό το πρόβλημα, μάλλον χρειάζεται να διαμορφωθεί ένας οδηγός γραφής στα πρότυπα του WP:SPELLING. --Libresociety (συζήτηση) 10:03, 7 Φεβρουαρίου 2020 (UTC)
"Κορονοϊός" από πού και ως πού; Ο κ. Μπαμπινιώτης εξηγεί με σαφήνεια ότι ο σωστός όρος είναι "Κορωνοϊός". Nauajos (συζήτηση) 05:21, 27 Φεβρουαρίου 2020 (UTC)
Καθ' ύλην αρμόδιοι δεν είναι οι γιατροί, αλλά οι γλωσσολόγοι, καθ' ότι το θέμα είναι γλωσσολογικό και όχι ιατρικό. Επομένως προτείνω να εμμείνουμε στο «κορωνοϊός». Ένας επιπλέον λόγος, πέρα από όσους έχουν ήδη συζητηθεί, είναι ότι δεν υπάρχει κανένας λόγος να αντιγράψουμε άκριτα την αγγλική ονομασία – διότι ξεκάθαρα όσοι γράφουν «κοροναϊός» το κάνουν λόγω της αγγλικής λέξης coronavirus. Ποτέ στα ελληνικά δεν χρησιμοποιείται το -α- ως συνδετικό γράμμα για δημιουργία σύνθετων λέξεων. SavvySailor (συζήτηση) 13:56, 10 Μαρτίου 2020 (UTC)

text: Ο κος Μπαμπινιώτης δεν είναι ο μόνος γλωσσολόγος. Ο κος Σαραντάκος λέει ότι το κοροναϊός είναι αποδεκτός τύπος , που υπάρχει στα λεξικά, και επισημαίνει την ύπαρξη λέξεων όπως αγοραφοβία και αγορανομία. Ο κος Τριανταφυλλίδης στο λεξικό του αναγνωρίζει ως κυρία ορθογραφία το κορόνα με όμικρον και όχι με ωμέγα. --C Messier 16:54, 11 Μαρτίου 2020 (UTC)
Αγαπητοί, σημειώνω ότι βρίσκεται υπό εξέλιξη και αυτή η εκτενέστατη συζήτηση σχετικά με την προτιμώμενη ορθογραφία του ιού. Esslet(συζήτηση) 17:53, 11 Μαρτίου 2020 (UTC)

text: ΟΚ, αλλά σε αυτό το λήμμα θα έπρεπε να γίνει η συζήτηση. Ο COVID δεν είναι ο μόνος γνωστός κοροναϊός (SARS, MERS). --C Messier 18:18, 11 Μαρτίου 2020 (UTC)
replies: text: : Συμφωνώ απόλυτα, δεν ξεκίνησα εγώ την εκεί συζήτηση. Τη μετέφερα μάλιστα ώστε να συνεχιστεί στην Αγορά επειδή αφορά την ονοματοδοσία πολλών λημμάτων, αλλά ο geraki τη μετακίνησε εκ νέου ως είχε. Αν μου επιτρέπεις και μια μικρή διόρθωση, ο ιός ονομάζεται SARS-CoV-2, Covid-19 είναι το όνομα της ασθένειας που προκαλεί. φιλικά Esslet(συζήτηση) 18:30, 11 Μαρτίου 2020 (UTC)
Τείνω κι εγώ προς το κορωνοϊός επειδή το έχουν υιοθετήσει τα Υπουργεία Υγείας και Προστασίας του Πολίτη, καθώς και ΜΜΕ όπως η Καθημερινή, τα Νέα και το Βήμα. Ανδρέας Κρυστάλλης (συζήτηση) 00:31, 18 Μαρτίου 2020 (UTC)
Προσωπικά είμαι υπέρ του κορωνοϊός για τους λόγους που ανέφερε ο  παραπάνω, καθώς και για το ότι εμφανίζονται πολύ περισσότερα αποτελέσματα στο Γκουγκλ με αυτή την ορθογραφία, κάτι που αντικατοπτρίζει την επικράτηση του όρου κορονοϊός. NikosLikomitros (συζήτηση) 00:37, 18 Μαρτίου 2020 (UTC)
        Αν και εγώ προτιμώ τον τύπο «κορωνοϊός», προτείνω μια συμβιβαστική λύση: ας συμφωνήσουμε όσοι είμαστε είτε υπέρ του «κορονοϊός» είτε υπέρ του «κορωνοϊός» να συνασπιστούμε προσωρινά γύρω από τον τύπο «κορονοϊός», γιατί το πιο προβληματικό σε αυτή την συζήτηση είναι ο τύπος «κοροναϊός». Επομένως, συνασπιζόμαστε προσωρινά για να ξεπεράσουμε το συγκεκριμένο εμπόδιο, ενώ η συζήτηση για το ω και ο μπορεί να γίνει σε δεύτερο στάδιο.  SavvySailor (συζήτηση) 09:25, 19 Μαρτίου 2020 (UTC)
Δεν έχω πρόβλημα με το "κορονοϊός" σαν μία νεοελληνική βερσιόν του "κορωνοϊός" Ladnerg310 (συζήτηση) 12:32, 19 Μαρτίου 2020 (UTC)
        Συμφωνώ. Ο τύπος "κοροναϊός" είναι απλά απαράδεκτος. Nauajos (συζήτηση) 00:10, 20 Μαρτίου 2020 (UTC)

text: Ο τύπος που χαρακτηρίζετε υποκειμενικά απαράδεκτος ήταν ο κυρίαρχος στην ελληνική βιβλιογραφία μέχρι τον Ιανουάριο του 2020. --C Messier 00:22, 20 Μαρτίου 2020 (UTC)
replies: text: :Οπότε και ο κόσμος κατάλαβε πως είναι απαράδεκτος, γι' αυτό και στο σύνολό του σχεδόν σταμάτησε να τον χρησιμοποιεί. Nauajos (συζήτηση) 12:47, 23 Μαρτίου 2020 (UTC)
replies: text: ::Η λέξη ιός αρχίζει με φωνήεν. Στα ελληνικά υπάρχουν πολλές σύνθετες λέξεις με δεύτερο συνθετικό που αρχίζει από φωνήεν που δεν έχουν συνδετικό ο. Φιλέλληνας, χρυσελεφάντινος, δεκαήμερο, χειραφέτηση, οδοντίατρος κ.ο.κ. --C Messier 13:07, 25 Μαρτίου 2020 (UTC)
replies: text: ::: Συμφωνώ κι εγώ ότι το πιο σωστό απ' όλα είναι κορωνιός (ή κορονιός). Αλλά μετά θα πουν όλοι ότι αυτός ο λεκτικός τύπος δεν χρησιμοποιείται σχεδόν πουθενά. Εγώ δεν θα είχα κανένα πρόβλημα να ονομαστεί έτσι. Νομίζω όμως ότι αντιλαμβάνεστε πως αν ταχθούμε υπέρ αυτού του τύπου θα ορμήξουν όλοι να μας φάνε λέγοντας ότι στην Βικιπαίδεια δεν πρέπει να έρχεστε για να επιβάλετε τις προσωπικές απόψεις και ότι η Βικιπαίδεια απλά περιγράφει τι συμβαίνει στον πραγματικό κόσμο, επομένως θα μας πουν ότι ο τύπος «κορωνιός» (ή κορονιός) δεν μπορεί να γίνει δεκτός σε καμία περίπτωση. Γι' αυτό σας λέω να συμβιβαστούμε με τον τύπο «κορονοϊός». Επίσης, , σας συγχαίρω για την απλότητα της διατύπωσης. Αναρωτιέμαι γιατί κάποιοι δεν μπορούν να καταλάβουν αυτό που, για μας, είναι τόσο προφανές.SavvySailor (συζήτηση) 10:10, 27 Μαρτίου 2020 (UTC)

text: ::: Δεν είναι όλες οι περιπτώσεις ανάλογες. Εν προκειμένω, πιθανόν η αποφυγή του συνδετικού (στο κορωνιός/κορονιός) να προκαλέσει σύγχυση, καθώς το "ιός" εκτός από ξεχωριστή λέξη είναι και κατάληξη. Οπότε, το "κορωνιός/κορονιός" ακούγεται σαν το "σαντορινιός", από την Κορώνη, όχι κορώνα/κορόνα + ιός. Επίσης, στα παραδείγματα που αναφέρθηκαν είτε η πρώτη λέξη τελειώνει σε σύμφωνο (φίλος, χρυσός, χειρ, οδούς), είτε σε φωνήεν που διατηρείται (δέκα) ή συγχωνεύεται με το ίδιο που ακολουθεί (αν θεωρήσουμε χείρα, αντί για χειρ) -οπότε πάλι άλλες περιπτώσεις σε σχέση με το κορώνα/κορόνα + ιός, με εξαίρεση τις γραφές κορωναϊός/κοροναϊός, που όμως περίσσότερο κλίνουν και πάλι προς την αποφυγή της σύγχυσης με την κατάληξη "ιός". ǁǁ ǁ Chalk19 (συζήτηση) 10:39, 27 Μαρτίου 2020 (UTC)
Θεμιτό θα ήταν να μαζέψουν ορισμένοι τα σπαθιά τους στα θηκάρια και να ρίξουν τους τόνους γιατί η συζήτηση αυτή έχει ήδη ξεφύγει από το πλαίσιο της εγκυκλοπαίδειας. Esslet(συζήτηση) 13:58, 23 Μαρτίου 2020 (UTC)
thread_title:  Κοροναϊός ή Κορονοϊός 

message: Η σωστή ετυμολογία σύμφωνα με τον κύριο Μπαμπινιώτη είναι κορώνα + ιός=κορωνοϊός
Παρακαλώ να αναφέρεται στο άρθρο. Αναφορά:  165.225.200.220 08:35, 19 Μαρτίου 2020 (UTC)
replies: text: Αναφέρονται ήδη όλες οι εναλλακτικές γραφές του ονόματος του ιού. Αλλαγή σε "εσφαλμένη". Esslet(συζήτηση) 19:52, 24 Μαρτίου 2020 (UTC)
thread_title:  Σχόλιο 19-3-2020

message: Χαίρετε, το λήμμα μου φαίνεται σχετικά ελλιπές, έκανα μια προσπάθεια μετάφρασης στο πρόχειρό μου από την αγγλική έκδοση όπου η σελίδα είναι κλειδωμένη προς τον γενικό πληθυσμό και την διαχειρίζονται πιο "γνωστες" της ειδικότητας. Η προσπάθεια που έκανα θεωρείτε καλή/επαρκής/σωστά δομημένη προς δημοσίευση μιας και είμαι καινουργιος χρήστης. την έχω στο πρόχειρό μου, το οποίο έιναι αυτό : https://el.wikipedia.org/wiki/%CE%A7%CF%81%CE%AE%CF%83%CF%84%CE%B7%CF%82:%CE%A1%CE%B1%CE%BC%CE%BD%CE%BF%CF%85%CF%83%CE%AF%CE%B1/%CF%80%CF%81%CF%8C%CF%87%CE%B5%CE%B9%CF%81%CE%BF Αναφορά: Ραμνουσία (συζήτηση) 11:35, 8 Φεβρουαρίου 2021 (UTC)
thread_title:  Σχόλιο 8-2-2021